Det er ikke nemt at udtage spillere til det danske OL-fodboldhold

Først var det Lasse Vigen, der var udset til at spille OL. Hans afløser var så Nicolai Poulsen fra Randers, men han blev skadet. Dernæst udtog OL-træner Niels Frederiksen afløseren for afløseren, nemlig Asger Sørensen fra RB Salzburg.

Han fik dog ikke lov at komme med til OL, for klubben sagde nej, og derfor er næste levende billede kaldt ind.

Afløserens afløsers afløser hedder Mathias Hebo og spiller til daglig i 1. divisionsklubben FC Fredericia.

Mathias Hebo har tidligere spillet i FCN. Her ligger han på græsset, mens Uffe Bech står oprejst i højt humør (Foto: Lars Poulsen)

OL-landstræneren Niels Frederiksen håber forståeligt nok på, at der ikke kommer endnu flere ændringer, for holdudtagelsen har været kaotisk nok allerede.

Grim skade

Mens mange af spillerne har haft svært ved at få fri af deres klubber, så var historien en helt anden for Nicolai Poulsen fra Randers FC.

Midtbanespilleren kom særdeles grimt af sted i søndagens kamp mod AGF. her stødte han sammen med Mustafa Amini fra AGF og så slemt tilredt ud efterfølgende. Du kan se hans uheld øverst i klippet.

Se også: Dansk OL-målmand uden selvtillid

Se også: Stopper det aldrig? Endnu en profil melder fra OL

Se også: Dansk OL-nej undrer: Hvordan kan han sige fra nu?